SEBUAH SIRI ASLI NETFLIX
Wahai pembaca yang budiman,
sekalung tahniah diucapkan kepada Duke dan Duchess Hastings baru.
Tahniah sekali lagi dalam meniti permulaan
fasa paling menggembirakan dalam hidup sepasang pengantin baru.
Dah tentulah, saya bercakap tentang bulan madu.
Adakah tanggapan yang lebih romantik?
- Jauh daripada masyarakat, - Selamat pagi.
akhirnya meninggalkan mata-mata yang suka menilai.
Selamat datang ke Clyvedon, tuan.
Dah lama betul tuan tak balik,
tapi tuan pasti suka semuanya.
Baiklah, Pn. Colson. Saya harap awak sihat.
Boleh saya kenalkan Duchess Hastings?
Saya tak sabar untuk mengenali awak, Pn. Colson.
Terima kasih, puan.
Saya dah atur semuanya demi keselesaan kamu.
Pertama, makan ringan, dihidang di teres.
Kemudian, penambahbaikan yang saya dah buat. Lalu…
Ia pasti menyeronokkan, tapi tangguhkannya dulu.
Saya ada rancangan sendiri untuk isteri saya.
Saya nak tunjuk bilik.
Bilik awak atau saya?
Awak ingat kita ada bilik masing-masing?
Saya rasa tidak.
Berhenti! Mereka nampak nanti! Apa mereka akan fikir?
Pentingkah?
Sementara penulis ini, bersama-sama yang lain,
akan merindui pasangan dua sejoli ini di London,
mungkin kami boleh dipujuk
dengan janji duke dan duchess yang akan kembali membawa berita gembira.
Entah apa agaknya Daphne buat sekarang.
Ibu yakin dia ada banyak tugas baru sebagai duchess,
yang kamu patut belajar sebelum musim kamu.
Tersengih-sengih apabila kaki saya dipijak ketika menari?
- Eloise! - Tidak. Saya takkan memalukan diri.
Kalau kamu belajar adab segigih menulis jurnal, mungkin ia lebih baik.
Sebagai persediaan untuk musim kamu,
pakai skirt lebih labuh di rumah.
Saya tiada masa nak ke kedai jahit. Saya sibuk.
Ratu minta saya bongkar identiti Whistledown.
Ibu tak nak saya ingkar, bukan?
Minta perhatian, semua!
Ada pengumuman kecil yang penting.
Saya ada berita gembira.
Saya melamar Cik Marina Thompson sebagai isteri dan dia sudi.
Tahniah!
Syabas, tuan!
Ibu tahu tentang ini?
Orang tengok, sayang. Ucap tahniah kepada pasangan bahagia itu.
Kamu baru kenal dia. Apa kamu fikir?
Saya fikir ini reaksi abang dan saya tak peduli.
Kamu rasa ini gurauan? Ibu terkejut besar.
Ibu nampak gembira dan ucap tahniah kepada kami.
Jadi, kamu dah berzina dengan dia?
- Tidak. Saya lelaki budiman. - Jadi kenapa kamu…
Kenapa orang kahwin, abang?
Demi cinta.
Dengar sini.
Abang tahu kamu masih mentah
dan patut ke rumah pelacuran sebaik kamu pulang dari Eton.
Kalau nak melampiaskan nafsu…
Abang memang tak guna.
Inilah akibat kalau cuba menongkah arus.
- Semberono melamar sesiapa saja. - Cukup!
Abang dah hina saya dan Marina.
Bukan salah kami kalau abang tak faham cinta sejati.
- Kamu masih muda. - Saya lebih tua daripada Daphne.
- Dia boleh kahwin. - Ia tak sama.
- Entah. - Kamu tipu diri sendiri!
Kalau saya buat ibu tersinggung hari ini, saya minta maaf.
Saya akan pujuk ibu.
Saya tak perlukan kebenaran abang untuk memperisterikan Cik Thompson,
tapi saya hargai restu abang.
Abang terpaksa hampakan kamu.
Abang memang selalu mengecewakan saya.
Sekarang, barulah saya tahu sebab
setiap ibu merahsiakan daripada anak perempuan mereka tentang…
gangguan.
Yakah?
Kalau mereka beritahu kami hal yang sebenar,
semua kerja rumah takkan siap.
Saya mesti pergi.
Kalau nak jadi duchess, saya mesti kenal kawasan ini.
Awak dah jadi duchess pun.
Saya tak sabar nak meneroka dengan lebih mendalam…
Nanti.
Simon!
Kononnya pangkat paling menakutkan.
Apa kata jadi duchess di bilik ini saja? Awak mungkin rasa ia lebih mengghairahkan.
Saya tak ragu-ragu.
Tapi Pn. Colson akan marah kalau saya tak ikut dia.
Jadi biar dia marah.
Saya takkan cuba cari pasal.
Ibu kata seorang lady bukan sesiapa tanpa pengurus rumahnya.
Saya mesti beri tanggapan baik,
atau semua urusan di rumah ini haru-biru.
Baiklah, semoga berjaya.
Tuan.
Puan.
Saya dah kemas bilik bacaan untuk tuan bekerja.
Jeffries, saya sedang berbulan madu.
Pengawas biarkan rekod dalam keadaan berselerak.
Saya tak faham tentang perakaunan estet
dan ada surat daripada penyewa tanah yang menagih perhatian tuan.
Baiklah! Kalau terpaksa.
Istana ini dibina pada tahun 1706 untuk Laksamana Thomas,
kurniaan Duli Yang Maha Mulia Ratu Anne…
Saya yakin atas kemenangannya menentang tentera Perancis.
Adik saya, Hyacinth, sangat meminati sejarah.
Baiklah, Yang Teramat Mulia.
Ini bilik duduk,
tempat bekas duchess minum teh dengan pelawat.
Ibu saya cadangkan supaya saya melawat vikar dulu.
- Saya rasa betul cakap dia. - Dah tentu.
Tak sabar nak anjur majlis pertama kami. Tapi saya rasa lebih baik kita tunggu
sehingga tamat musim di London, ya?
Benar, Yang Teramat Mulia.
Tapi saya mesti hias semula bilik ini dulu.
Puan nak hiasnya semula?
Baik, Yang Teramat Mulia.
Ada pesta ria di kampung minggu ini.
Saya terima jemputan bagi pihak puan.
Bagusnya awak, Pn. Colson.
Pembantu rumah boleh cuti untuk menghadirinya.
Mereka banyak kerja memandangkan tuan dan puan tinggal di sini.
Kalau macam itu, mereka memang patut diberi cuti.
Adakah itu…
Bekas duchess, ya.
- Dia cantik. - Serta bertimbang rasa.
Paling tertib.
Seorang duchess yang sempurna.
Ini pula bilik tidur kanak-kanak.
Puan?
Cantiknya.
Boleh kita teruskan? Saya rasa banyak lagi yang perlu dilihat.
Ya, dah tentu. Kita ke perkarangan rumah.
Maaflah, saya…
Ada kerabat nak mencemar duli?
Maafkan saya, tuan. Bekas duke suka meja jamuan.
- Tapi kalau tuan lebih suka… - Tak mengapa.
Lawatan hari ini bersama Pn. Colson mengujakan.
Cantik betul taman itu.
Saya betul-betul kagum dengan keindahan pemandangannya.
Ada masalahkah?
Awak jauh sangat.
Baiklah, penyelesaiannya mudah.
Tak mengapa.
Dah selesai. Lebih baik, ya?
Saya nak hias semula beberapa bilik, tapi nak tanya awak dulu.
Saya tak nak ubah apa-apa yang awak suka.
Jadi, awak boleh ubah semuanya. Tolonglah ubah.
Jangan bergurau. Awak pasti ada kenangan manis
atau pertautan sentimental.
Lagipun, awak membesar di rumah ini.
Suka hati awak.
Bilik bacaan berdinding merah jambu pun saya suka.
Awak tak perlu pakai terlalu formal di sini.
Awak lebih suka macam ini?
Ya, semestinya.
Sayang, patutkah kita…
ke atas?
Idea saya lebih baik.
Kita nak ke mana?
Keluar.
Awak suka macam ini?
Beritahu saya keinginan awak.
Saya inginkan…
awak.
Apa?
Sakitkah? Apabila awak…
Tidak.
Sama seperti awak,
rasanya bagai di syurga.
Tunggu! Mari sini.
- Apa mereka fikir nanti? - Pentingkah?
Maafkan saya, puan.
Aktiviti-aktiviti kami agak lasak.
Saya mengaku, saya ingat ia mustahil.
Saya ingat kekurangan fizikalnya untuk
mempunyai anak akan menghalang dia daripada…
Menyebabkan rambut sekusut ini?
Ya.
Saya agak gembira yang saya salah.
- …dia. - Dia ambil? Kamu ambil reben itu?
- Apa maksud abang? - Saya nampak.
- Apa di dalam poket kamu? - Ini tak adil.
- Asyik… - Tunjuk…
- Pulangkan. - Gregory, cukup!
- Helo. - Greg…
Selamat pagi.
- Abang disebut dalam Whistledown! - Hyacinth!
Apa? Memang betul!
- Baiklah. Semua orang keluar. - Ya.
Saya minta maaf.
Ibu patut lega kerana tahu sebelum Lady Whistledown.
Saya mengurat Cik Thompson sepanjang musim.
Ibu tak perasan kerana sibuk dengan Daphne.
Ibu tahu, tapi kamu bermain cinta dengan ramai gadis lain.
Selama ini kamu tak pernah serius.
- Sehinggalah sekarang. - Semua berlaku terlalu pantas.
Rasanya ibu tak pernah lihat kamu seberani dan seserius ini.
Tiada sesiapa peduli kecuali Marina.
Ibu belum bersedia untuk lepaskan seorang lagi anak ibu.
Jangan takut, ibu.
Ibu masih akan sibuk, terutamanya dengan Eloise.
Semoga berjaya.
Colin nak kenalkan kita kepada kawan-kawannya?
- Sesetengahnya tegap. - Saya pasti.
Saya pasti nasib kita semua akan berubah.
Terutamanya Colin.
- Awak nampak cantik hari ini. - Jangan ejek saya.
Awak tak patut anggap setiap pujian sebagai ejekan.
Jangan kasihankan saya.
Saya tak kasihankan awak. Saya hormat awak.
Awaklah kawan sejati sejak saya datang ke sini
dan hargai persahabatan serta simpati awak.
Sikap membisu saya?
Tak sangka sehina itu saya di mata awak.
Saya takkan dapat harungi masalah ini
tanpa kebaikan awak. Tolong jangan kata awak menyesal.
Saya takkan memalukan awak atau keluarga kami,
kalau itu maksud awak, tapi saya benci tindakan awak.
Saya mahu jadi kawan awak, Pen.
Boleh awak cuba faham dan tumpang gembira?
Marina? Ayuh ke kedai jahit dan tempah gaun pengantin awak.
Dia sangat bertuah.
Dia dapat gaun baru dan suami yang kacak.
Saya rasa anak mereka pasti elok paras rupanya.
Dia bukan ayah bayi itu, bodoh!
Oh, Tuhan! Saya hampir terlupa.
Jangan ejek dia. Marina dah memperbodohkan dia.
Kamu dah tak menyeronokkan.
Pernahkah saya?
Lihat? Kamu akan nampak sangat cantik kalau bersanggul musim depan.
Tak, saya nampak macam gadis lain tapi kurang ayu dan lebih baran.
Lady Bridgerton, Cik Eloise.
Saya difahamkan kita nak buat skirt labuh?
Tepat sekali.
Lady Bridgerton! Itu pun awak.
Lady Featherington, Cik Thompson.
- Gembira dapat jumpa, Lady Bridgerton. - Awak mesti panggil saya Violet sekarang.
Saya rasa sangat gembira
untuk tahu keluarga kita akan disatukan selama-lamanya?
Ya, ia memang sesuatu.
Awak mesti sertai kami malam esok, ajak Colin dan viscount sekali.
- Banyak yang kita perlu raikan. - Saya pasti akan ajak mereka.
Sempurna. Sekarang, saya terpaksa curi Pn. Delacroix sebentar.
Saya minta maaf, Lady Featherington.
Tapi awak masih ada tunggakan.
Saya dah beritahu pembantu awak…
Cukup itu.
Bil kami akan dibayar sekaligus
sebaik awak buatkan gaun dan lain-lain untuk Cik Thompson, bakal Bridgerton.
Saya rasa itu mustahil.
Awak boleh cari tukang jahit yang lebih sesuai di pekan lain.
- Ya? - Pn. Delacroix.
Itu mengingatkan saya. Unik betul loghat awak,
tapi tak tahu tempat asal awak di Perancis.
Ibu saya orang Perancis dan saya takkan terpedaya dengan lakonan awak.
Saya tak nak orang lain tahu mereka juga dah ditipu.
Saya percaya Pn. Delacroix akan mengalah dan memenuhi
permintaan kita, Lady Featherington. Betul tak?
Betul.
Apa hadiah pemenang?
Apa lagi? Dah tentu ia disembelih.
Atas kuasa yang diberikan oleh duke,
merasmikan pesta ria dengan pertandingan ini,
selepas melakukan pertimbangan, saya dah buat keputusan…
bahawa ketiga-tiga khinzir seri.
Setiap khinzir ialah pemenang dan ia tak patut disembelih.
Ia nampak cantik.
Tengok itu.
Sedapnya! Kita mesti pesan untuk Clyvedon.
Adakah kuasa naungan tuan menjangkaui pai?
Hasil tuaian kami teruk dan dengan kenaikan sewa tiga kali ganda,
kami hidup kais pagi makan pagi.
Tiga kali ganda? Pengawas tak beritahu saya.
Dia lesap sejak ayah tuan meninggal, semoga Tuhan merahmati rohnya.
Dia selalu bantu penyewanya, bukan macam pemilik lain.
Jadi, baguslah kita kembali ke Clyvedon.
Saya pasti kita boleh selesaikan masalah ini
dan terima kasih kerana beritahu kami.
Puan.
Tenang, sayang. Jangan menangis.
Semuanya okey.
Kuatnya tangisan kamu. Orang London pun boleh dengar.
Kalau tak sampai ke Perancis.
Oh, Tuhan. Maafkan saya, Yang Teramat Mulia.
Ada baru pandai bercakap
dan asyik terpekik-pekik sesuka hati dia.
Tak perlu tunduk.
Jangan tunduk ketika sedang sarat.
Seronok dapat berkenalan dengan kamu.
Ada.
Puan.
Apa nak buat tentang sewa petani? Tentu ada jalannya.
Saya patut balik lebih awal dan uruskannya.
Saya tak sangka jadi macam ini.
- Daphne… - Saya harap…
Cakaplah.
Saya cuma nak cakap,
saya harap awak tak sedih melihat saya bersama budak-budak itu.
Sedih?
Daphne, awak saja dalam fikiran saya.
Awak tahu, yang peliknya,
apabila bersama kanak-kanak,
saya terlupa tentang masalah saya. Mereka teman paling menyenangkan di dunia.
Sifat keibuan awak tebal.
Adik-adik saya. Masing-masing suka buat kacau.
Kelak, ada satu kelebihan tentang keluarga besar saya.
Akhirnya, mereka akan berkahwin dan bina keluarga sendiri
dan akan ada lebih ramai budak dalam hidup kita sampai pening kepala.
Awak akan jadi mak cik yang hebat.
Saya gembira awak berpuas hati dengan perkahwinan kita,
hanya kita berdua.
Awak saja yang saya dambakan.
Dari mana datang tuah ini?
Saya tak tahu.
Tolong pusing.
Tampang.
Kibas.
Bagus.
Bagus setakat ini, Cik Thompson.
Saya akan minta majlis dipercepatkan.
Saya betul-betul minta maaf,
tapi saya rasa rancangan ibu akan gagal.
Menipu Colin satu hal,
tapi untuk duduk dekat dengan ibu dia,
itu satu hal lain.
Lady Bridgerton bijak. Dia ada lapan orang anak.
Percayalah dia tahu apabila dirinya ditipu.
Apa hobi awak di kampung?
Saya paling suka menunggang kuda, puan.
Panggil saya Violet sekarang. Ingat tak?
Cik Thompson seorang gadis yang tertib, bukan?
Awak pernah mengembara ke luar England?
Impian hidup Colin ialah mengembara ke seluruh dunia.
Tak pernah. Tapi sekarang ia impian saya juga.
Saya cadangkan bulan madu di luar negara.
- Apa kata Lord Bridgerton? - Saya tak nak memandai-mandai.
Ya, benar. Saya rasa mereka patut berbulan madu di luar negara.
En. Bridgerton, apa kata manfaatkan cuaca sekarang ini
untuk mempercepatkan perkahwinan daripada melambatkannya.
Colin masih terlalu muda.
Saya rasa lebih baik tangguhkannya dulu,
walaupun cuaca baik.
Ibu, ada saya cerita Cik Thompson mahir jahit-menjahit?
Mengalahkan adik-adik saya.
Percayalah, itu tak benar.
Awak tak pernah tengok sulaman Daphne.
Sejujurnya, ia bagaikan medan perang.
Sayang, apa masalahnya?
Johnny telah pergi ke pesta
Dia berjanji akan belikanku reben biru
Berjanji akan belikanku reben biru
Untuk ikat rambut perangku yang ikal
Aduhai, sayang…
Colin? Boleh kita bercakap sekejap?
Pen, dah tentu.
Hal ini agak rumit.
Kalau boleh saya tak nak cakap, tapi saya rasa awak patut tahu.
Ada sesuatu di muka saya?
Sejak tadi? Ada sesuatu, bukan?
Maaf. Teruskan.
Saya nak cakap sejak pengumuman itu, tapi awak sentiasa berteman.
Jadi, ini tentang Marina?
Hati dia milik lelaki lain.
Apa?
Nama dia Sir George Crane. Dia anak sulung, askar.
Mereka jiran di kampung.
Maaf, tapi saya dah baca surat-surat cinta mereka.
Saya rasa awak patut tahu sebelum terlambat.
Awak memang baik. Tahu?
Ingat saya kisah dia ada kekasih sebelum kami bertemu?
Saya sendiri pernah bermain cinta dengan ramai gadis di London.
Awak salah faham. Ini bukan sekadar mainan cinta.
Marina sayang dan cintakan dia.
Tapi dia pilih saya. Percayalah, jangan risau.
Saya tahu kehendak kami berdua. Kami saling memahami.
Parti dah berpindah ke koridor?
Awak tahu, ia pelik,
tapi semakin jauh dari piano, semakin meriah parti ini.
Pen, ibu awak panggil.
Ada masalah?
Abang saya? Dia menjelekkan semasa makan. Saya minta maaf.
Saya tak tahan.
Ayah buang saya dan Featherington pun tak sabar nak kahwinkan saya.
Bodohnya saya memikirkan
saya akan diterima dalam keluarga awak akhirnya.
Tapi ia sia-sia. Ibu awak pun cuma berbudi bahasa.
Itu tak benar, Marina.
Kita sekeluarga sekarang.
Kita akan bina keluarga kita sendiri.
Itu saja yang saya inginkan dalam dunia ini.
Saya harap kita boleh kahwin sekarang juga.
Jadi, kita boleh sentiasa bersama.
Saya akan kekal dalam dakapan awak.
- Macam mana kalau ada cara? - Colin, apa…
Scotland. Gretna Green.
Saya tahu ia gila,
tapi kita boleh kahwin dalam masa beberapa hari saja.
Cuma perlu ke sempadan.
Anthony pasti mengamuk sebaik saja kita pulang,
tapi dah terlambat waktu itu.
Kita dah sah berkahwin dan bersama.
Awak benci idea itu.
Saya suka. Saya cintakan awak.
Beri saya sehari. Saya akan atur semuanya.
- Itu pun awak. - Selamat pagi, sayang.
- Itu buku-buku pengawas? - Saya tak boleh tidur.
Walaupun selepas berjuang malam tadi?
Boleh awak sarapan dengan saya?
Maaf, sayang. Betul cakap petani itu.
Estet dah terlalu lama terabai.
Hasil gandum teruk, tapi tak menternak atau tanam tanaman lebih muai.
Bukankah itu tugas pengawas?
Mereka penyewa dan orang tanggungan saya.
Maafkan saya. Sepanjang pagi saya tenung akaun ini.
Dah tentu.
Yalah, saya pun ada urusan yang perlu dilakukan hari ini.
Saya nak lawat beberapa penyewa awak.
Saya mungkin hantar bakul hadiah dan…
Puan rindu akan rumah?
Awak rasa ini dah cukup untuk semua bakul?
Saya rasa cukup.
Yang Teramat Mulia!
Apa yang puan…
Saya akan suruh seseorang petik.
Orang gaji atau tukang kebun. Tiada sesiapakah yang nak tolong?
Tak perlu susahkan sesiapa, Pn. Colson. Kami boleh buat.
Puan nak kutip madu daripada sarang lebah sendiri?
Itu mungkin di luar kemampuan saya.
Kalau puan beritahu saya segala-galanya,
saya akan pastikan semuanya teratur dan dilakukan dengan betul.
Saya takkan lupa lain kali. Terima kasih, Pn. Colson.
Percayalah, dia benci saya.
Dia benci semua orang. Jangan difikirkan lagi.
Helo.
Awak nak bakul? Ada…
Bakul dari Clyvedon?
Bakul dari Clyvedon? Ada…
Ada apa-apa tak kena?
Ibu kata duchess baru patut datang melawat dengan hadiah.
Saya percaya ia sepatutnya.
Patutkah saya pakai gaun lain?
Atau mungkin ia buat saya nampak sombong.
Yang Teramat Mulia?
Awak nak bakul dari Clyvedon? Ada roti dan madu untuk anak-anak.
Baiknya hati puan.
Saya pasti ambil kalau larat nak bawa ia pulang.
- Jadi, biar kami hantar. - Tidak. Saya…
Saya berkeras.
Saya nak tanya pendapat awak tentang sesuatu.
Boleh saja.
Walau entah macam mana saya nak nasihati seorang duchess.
Saya mungkin dah menyinggung penduduk kampung.
Benar, saya masih baru, tapi apalah salah saya agaknya?
- Apa? - Hal khinzir itu.
Puan kata ketiga-tiga khinzir menang.
Di pesta ria? Saya sangka itulah yang terbaik untuk semua orang.
Menurut tradisi, pemenang akan bekalkan khinzir untuk Clyvedon tahun depan.
Besar bilangan khinzirnya.
Apabila puan tak pilih seorang pemenang,
tiada petani yang menang kontrak atau beroleh pendapatan.
Secara ringkas, puan merampasnya.
Saya akan betulkan kesilapan saya serta-merta. Saya tak tahu.
Mana mungkin puan tahu?
Apa semua ini?
- Simon? Semuanya okey? - Daphne. Ya.
- Saya nak kerja di sayap timur. - Kenapa?
Hati-hati! Saya minta diri dulu.
Yang Teramat Mulia.
Pn. Colson? Boleh kita bercakap sekejap?
Saya tahu saya ada buat silap sejak hari pertama.
Ibu banyak mengajar tanggungjawab seorang cik puan,
tapi saya rasa kami tak pernah bayangkan
sebuah istana semewah ini.
Saya betul-betul hargai tunjuk ajar awak.
Sebenarnya,
saya dapat rasa yang duke tak selesa tinggal di Clyvedon,
tapi bukan kerana awak atau pembantu rumah lain.
Tidak, saya faham.
Awak faham?
Tuan Simon…
Maaf, Yang Teramat Mulia,
zaman kanak-kanaknya berliku.
Selepas puan saya meninggal,
duke tinggal sendirian di London.
Jadi, Simon membesar di sini sendirian?
Kami jaga dia sebaik mungkin, seperti yang dipinta ibunya.
Dah tentu.
Pasti duke terlalu menyayangi mendiang isterinya
sehingga bergelut selepas kematiannya.
Jadi, perkahwinan mereka tak bahagia?
Ia tegang.
Tuan mahukan pewaris. Puan mahukan anak.
Dia tak putus asa mencuba walaupun selepas ditegah doktor.
Setiap bulan haid dia datang, saya sayu melihatnya.
Dia bertuah ada awak.
Semua orang salahkan dia.
Tapi apa mereka tahu? Bukan perempuan saja yang mandul.
Kadang-kadang, ia salah si lelaki.
Aduhai. Saya dah cakap terlalu banyak.
Tidak. Taklah, Pn. Colson.
Apa awak kata?
Saya beritahu dia perkara yang ibu saya pernah beritahu saya.
Wanita tak boleh mengandung tanpa benih yang sihat.
Kemudian, sebaik saja Tuan Simon lahir, dia meninggal dunia.
Kenapa tak siap lagi?
Ibu kata kita nak makan malam dengan Lady Gartside.
Maaf, ibu. Saya rasa tak sihat.
Sejujurnya, ibu nak kamu ikut dan batuk tersedak-sedak.
Baru padan muka Lady Gartside.
Dia melengahkan jemputan ibu untuk makan malam
dan sekarang, tak sampai sehari Cik Thompson bertunang,
mereka terhegeh-hegeh cari ibu.
Bergembiralah, ibu.
Penelope, apa yang awak…
- Beraninya! - Lihat.
Bandingkan tandatangan surat terakhir Sir George dengan surat lama ini.
- Jadi? - Jadi, ia tak sama.
Tulisan condong, semuanya lain.
- Saya penat. Saya belum… - Surat ini.
Ia ada di dalam laci belakang meja ibu.
Dia atau Pn. Varley berlatih meniru tandatangan George,
tapi ia tak sempurna.
Surat terakhir dia yang menghancurkan hati awak,
ia surat palsu, Marina.
George takkan tulis macam itu.
Dia takkan nafikan cinta dan anak awak.
- Mungkin. - Marina…
- Kalau benar… - Ia benar. Awak tak boleh…
Walaupun ia benar, George masih belum balas surat saya.
Dia dah tinggalkan saya, sementara Colin terima saya.
Saya ingat awak cintakan dia, George.
Saya bodoh. Ini tak mengubah apa-apa.
Kenapa awak kemas beg?
Awak nak lari ke Gretna Green?
Marina!
Apa awak akan buat apabila Colin tahu anak itu bukan anaknya?
Dia akan tahu. Dia tak bodoh.
Saya akan hidup dengan bahagia bersama suami yang baik dan penyayang.
Dia takkan buang saya.
Dia akan jaga kami berdua, walau apa pun.
Tapi macam mana dengan Colin?
- Awak cintakan dia. - Apa?
Baru saya faham. Bantahan dan campur tangan awak.
- Awak cintakan Colin Bridgerton. - Awak tak tahu apa-apa.
Saya lebih tahu daripada awak, Pen,
tentang Colin dan dunia.
Kalau saya terpaksa jadi pertanda cinta monyet ini,
maka, biarlah.
Cinta awak bertepuk sebelah tangan. Colin anggap awak sebagai kawan
dan seorang adik, sama macam adiknya, Eloise,
mahupun Hyacinth.
Dia anggap saya sebagai isteri, wanita.
Jadi, saya terpaksa buat pilihan yang sukar
untuk diri saya dan anak saya…
meskipun ia melukakan hati awak.
Kerja lebih masa, sayang?
Dah pukul berapa?
Nampaknya, buku-buku ini buat awak leka.
Mereka bergantung kepada saya untuk sara keluarga mereka.
- Saya tak patut pergi terlalu lama. - Kenapa awak balik lambat?
Tiada sebab tertentu.
Urusan di London.
Kemudian, saya jumpa gadis biadab
yang pandai menumbuk seperti petinju Timur London.
Saya serius.
Saya juga.
- Mari bersiap untuk makan malam. - Ya.
Kita jumpa di bilik makan.
Puan! Ini kuarters pembantu!
Di mana Cik Nolan?
Puan, ada apa? Puan patut panggil saya.
Beritahu saya sesuatu, Rose.
Macam mana perempuan boleh hamil?
- Ibu puan… - Ibu tak beritahu saya.
Tolonglah, jangan malu-malu.
Terangkan kepada saya dengan terperinci.
Penyelesaiannya mudah.
Kita boleh tingkatkan hasil tuaian kalau petani tanam turnip.
Ada petani berjaya menggandakan pendapatan mereka
dengan menanam turnip berbanding tanaman bergilir,
sambil ternak biri-biri untuk meragut dan bersihkan ladang.
Terima kasih, puan.
Sampaikan ucapan terima kasih kepada duke.
Tuan beli beberapa ekor lembu untuk ladang
supaya kami boleh menternak sementara menunggu tanah kembali subur.
Penderitaan kami dah berakhir.
Puan?
Awak boleh balik ke rumah.
Saya nak ambil angin.
Awak dah mengantuk, sayang?
Ya, betul.
Tunggu.
Daphne.
Apa awak dah buat?
Saya harap ia tak benar.
Saya harap saya tersilap, tapi ternyata, sebaliknya.
- Sampai hati awak? - Sampai hati saya?
- Awak tipu saya. - Saya tak tipu.
Saya percaya awak.
Saya percayakan awak lebih daripada orang lain dan
awak ambil kesempatan.
Awak ambil peluang. Jadi, saya buat perkara sama.
Saya tak boleh ada anak.
"Tak boleh" dan "tak mahu" ialah dua perkara yang berbeza.
Awak yang pilih jalan ini dan pilih untuk tipu saya.
Saya tak tipu dan ingat awak bersedia dan tahu cara untuk hamil.
Awak rampas masa depan saya, satu-satunya impian saya.
Awak tahu saya nak jadi ibu, memiliki keluarga saya sendiri,
yakni impian hidup saya!
Saya dah sedia untuk mati ditembak
daripada kahwin dan rampas impian awak.
Saya rela mati untuk awak.
Awak yang mahukan perkahwinan ini.
Awak kata saya dah cukup.
Sebelum saya kenal awak.
Awak tahu yang saya kasihankan awak?
Saya fikir, "Kasihan Simon.
Betapa sedihnya dia kerana tak boleh jadi ayah."
- Saya tak minta. - Saya tak minta dikhianati!
- Daphne, saya… - Awak apa?
Awak cintakan saya? Awak tak cintakan saya.
Awak tak tahu pun erti cinta. Awak takkan tipu orang yang awak cinta.
Awak takkan memperbodohkan dan memalukan orang yang awak cinta.
Saya mungkin tak tahu banyak seperti yang awak sedia maklum,
tapi saya tahu satu perkara. Saya tahu itu bukan cinta.
Semuanya adil dalam cinta dan perang,
tapi sesetengah pertarungan tiada pemenang,
hanya deraian hati terluka yang buat kita tertanya-tanya
sama ada pengorbanan kita berbaloi untuk pertarungan itu.
Orang yang kita sayang mampu meninggalkan parut paling dalam.
Sesungguhnya, tiada yang lebih rapuh
berbanding hati manusia.
Ikatan antara suami isteri bersifat peribadi dan suci.
Tapi harus saya katakan,
saya dapat tahu ada penipuan besar sedang berlaku.
Apa halnya?
Walaupun masalah Featherington seolah-olah takkan habis,
Cik Marina Thompson didapati sedang hamil…
dan telah hamil sejak hari pertama dia tiba di bandar tercinta kita.
Desakan keadaan mungkin menagih langkah drastik,
tapi saya percaya ramai yang tak boleh menerima tindakannya.
Mungkin dia fikir itu satu-satunya peluang dia,
atau mungkin dia tak kenal erti malu.
Tapi saya nak tanya,
adakah niat boleh menghalalkan cara?
Terjemahan sari kata oleh Saffura